Ahenekyɛ / Ahene Bɔtire

Ahenekyɛ / Ahene Bɔtire yɛ ɛkyɛ a ahemfo de siesie wɔn ti so na ɛma wɔn ahosiesie no di mu. Agyemang ( 2006). Akanfoɔ Amammerɛ unpublished.Abɔtire ahodoɔ no pii wɔ hɔ a watwa n'apampam sɛdeɛ ɛbɛyɛ a mframa bɛtumi afa wɔn tiri ase ɛfiri sɛ, ahemfo no tumi tena faako bɛyɛ nnɔnhwere pii wɔ dwumadie bi ase. Mpɛn pii no, abɔtire ne din no gyina adinkra nsɛnkyerɛnne a ɛwɔ mu. Afei nso, wɔtumi hwɛ ɔhene bi abusuaban a ɔfiri mu na wayɛ abɔtire ama saa ɔhene no. Ahene bɔtire ne Ahenkyɛ gu ahodoɔ, na sɛ ɛba deɛ Ɔmanhene de siesie ne ho a, ɔtumi fa abɔtire ahodoɔ no mu biara a ɛne dwumadie a ɔrekɔ aseɛ no fa na ɔne ɔhene foforɔ biara mfa abɔtire korɔ wɔ saa dwumadie no ase. Mpɛn pii no nso, Ɔmanhene tae de abɔtire a nsɛnkyerɛnne a ɛwɔ mu no nnɔɔso na ɛsiesie ne ho sɛdeɛ ɛbɛyɛ a botaeɛ a ɛtae ahosiesie no akyi bɛtumi apue.D. Nkrumah (2021), Asante ahemfo afadeԑ mu nsԑnkyerԑnne ho mpԑnsԑmpԑnsԑmu (in English)

 Ahenekyɛ / Ahene Bɔtire Ahodoɔ 
Ahenekyɛ / Ahene Bɔtire gu mu ahodoɔ pii. Yei bi ne; D. Nkrumah (2021), Asante ahemfo afadeԑ mu nsԑnkyerԑnne ho mpԑnsԑmpԑnsԑmu (in English)

 Gye Nyame ne mfofo abɔtire
 Efie abosea abɔtire
 Gye Nyame, Nyansapɔ, ne obi nkaa bi a obi nso nka bi kyɛ
 Korɔbɔnkyɛ
 Funtumfunefu Dɛnkyɛmfunefu ne mfofo abɔtire
 Mfofo ne nkwantanan abɔtire
 Mmusuyideɛ ne mfofo abɔtire
 Aya ne Gye Nyame abɔtire
 Nsoroma abɔtire
 Nsoroma ne ɔsrane abɔtire
 Ԑse ne tɛkyerɛma abɔtire
 Akokɔnan abɔtire
 Aniwa abɔtire
 Sɛbɛkorɔ kyɛ
 Ahaherata abɔtire
 Sɛbɛhoma abɔtire

 Baabi a menyaa mmoa firiiɛ